

PROJEKTS uz 02.05.2024.

Vēlamais izskatīšanas laiks:

Attīstības komitejā – 15.05.2024.

domē – 30.05.2024.

sagatavotājs un ziņotājs: V.Kukk

LĒMUMS

Ādažos, Ādažu novadā

2024. gada 30. maijā **Nr.** «DOKREGNUMURS»

**Par nekustamā īpašuma Mazstapriņu iela 12, Stapriņos, zemes vienības daļas bezatlīdzības pieņemšanu pašvaldības īpašumā bez atlīdzības**

Ādažu novada pašvaldības dome izskatīja nekustamā īpašuma ar nosaukumu “Mazstapriņi” un adresi: Mazstapriņu iela 12, Stapriņi, Ādažu pag., Ādažu nov. (turpmāk – Īpašums), īpašnieka […] 19.04.2024. iesniegumu (pašvaldības reģ. Nr. ĀNP/1-11-1/24/2158) (turpmāk- Iesniedzējs) ar lūgumu izvērtēt un atbalstīt Īpašuma, kadastra numurs 8044 003 0074 zemes vienības ar kadastra apzīmējumu 8044 003 0074 daļas apm. 225 m2 platībā atsavināšanu un tās nodošanu pašvaldības īpašumā bez atlīdzības.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašuma zemes vienības daļa apm. 225 m2 platībā atrodas Mazstapriņu ielas sarkano līniju koridorā. Pašvaldībai, apsaimniekot ielas un tām pieguļošos novadgrāvjus, ir lietderīgāk, ja iela kā īpašums ir viena īpašnieka īpašumā.
2. Īpašuma zemes vienības daļas atsavināšanai nepieciešams izstrādāt zemes ierīcības projektu. Iesniedzējs 30.04.2024. ir ierosinājis Īpašuma zemes ierīcības projekta izstādi.
3. Saskaņā ar Zemes ierīcības likuma 5.pantu, zemes ierīcības projektu var ierosināt zemes īpašnieks vai pašvaldība attiecībā uz tai piekrītošo zemi, ja tas nepieciešams šīs pašvaldības autonomo funkciju veikšanai. Par ierosinājumu tiek informēts attiecīgais zemes īpašnieks, ja zemes ierīcības projekts skar viņa īpašumā esošo zemi. Šī likuma 6.pants nosaka, ka zemes ierīcības darbus, kā arī zemes ierīcības projekta saskaņošanu un apstiprināšanu finansē to ierosinātājs.
4. Domes 22.02.2023. noteikumu Nr.2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” (turpmāk – Noteikumi) 6. punkts nosaka, ka ceļu pārņemšanas process tiek uzsākts Noteikumu 3., 4. un 5.punktā noteiktajā kārtībā, ar nosacījumu, ka ceļš ir nodalīts atsevišķā īpašumā un reģistrēts zemesgrāmatā bez atsavināšanas un lietu tiesību apgrūtinājumiem, kā arī, ceļa īpašnieks ir apņēmies pirms dāvinājuma līguma noslēgšanas reģistrēt ceļu Nekustamā īpašuma valsts kadastra informācijas sistēmā.
5. Pašlaik Īpašuma zemes vienības daļa neatbilst Noteikumu 6. punkta prasībām, jo nav nodalīta atsevišķā īpašumā un reģistrēts zemesgrāmatā bez atsavināšanas un lietu tiesību apgrūtinājumiem.
6. Īpašuma zemes vienības daļa atbilst Noteikumu 3., 4. un 5.punkta nosacījumiem, jo pašvaldībai pieder un no tās budžeta līdzekļiem tiek uzturēta Mazstapriņu ielas lielāka daļa (zemes vienību kadastra apzīmējumi 80440030162, 80440030202 un 80440030458). Atbilstoši teritorijas plānojumam Mazstapriņu iela ir savienota ar Stapriņu ielu un “Mazstapriņu ielu A” līdz Lielstapriņu ielai.
7. Pašvaldības aģentūras “Carnikavas komunālserviss”, kas apsaimnieko ielas un ceļus un Pašvaldības Centrālās pārvaldes Attīstības un projektu nodaļas ieskatā Īpašuma zemes vienības daļas pieņemšana pašvaldības īpašumā ir lietderīga, jo tas atvieglotu turpmāku ielas uzturēšanu un izmantošanu.
8. Lai pašvaldība varētu pieņemt Īpašuma zemes vienības daļu dāvinājumā, tā vispirms jānoformē kā darījuma objekts, t.i., ar zemes ierīcības projektu jāizdala kā atsevišķa zemes vienība (īpašums) no zemes vienības 8044 003 0074 un jāreģistrē Nekustamā īpašuma valsts kadastra informācijas sistēmā un zemesgrāmatā.
9. Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska personas rīkojas ar finanšu līdzekļiem lietderīgi, t.i. rīcībai jābūt tādai, lai mērķi sasniegtu ar mazāko finanšu līdzekļu izlietojumu.
10. Plānotās izmaksas par zemes ierīcības projekta izstrādi un Īpašuma zemes vienības daļas atdalīšanai varētu būt ap 750,00 EUR. Izmaksas īpašuma tiesību reģistrācijai zemesgrāmatā uz pašvaldības vārda būs aptuveni 150,00 EUR. Domes ieskatā ir pamatoti kompensēt Iesniedzēja izdevumus līdz 500,00 EUR par zemes vienības daļas atdalīšanu no īpašuma.
11. Pašvaldību likuma 4. panta pirmās daļas 2. un 3. punkts noteic pašvaldības funkcijas gādāt par pašvaldības administratīvās teritorijas labiekārtošanu, ceļu uzturēšanu un pārvaldību. Līdz ar to pašvaldības funkciju izpildei ceļu attīstības un pārvaldības jomā ir lietderīgi pieņemt pašvaldības īpašumā Īpašuma zemes vienības daļu ielas sarkano līniju koridorā, kas nepieciešama Mazstapriņu ielas Stapriņu ciemā uzturēšanas nodrošināšanai.

Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 16. un 19. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. pantu, Civillikuma 1912. pantu un Ādažu novada pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” 4. punktu, kā arī Attīstības komitejas 15.05.2024. atzinumu, Ādažu novada pašvaldības dome

**NOLEMJ:**

1. Pieņemt pašvaldības īpašumā no […] bez atlīdzības nekustamo īpašumu, kas sastāv no Mazstapriņu ielas posma aptuveni 225 m2 platībā, izpildoties šādiem nosacījumiem:
   1. no nekustamā īpašuma ar nosaukumu “Mazstapriņi”, Ādažu pag., Ādažu nov. (kad.Nr.8044 003 0074), sastāvā ietilpstošas zemes vienības ar kadastra apzīmējumu 8044 003 0074 atdalītai daļai jābūt reģistrētai nekustamā īpašuma sastāvā kā atsevišķai zemes vienībai;
   2. no zemes vienības ar kadastra apzīmējumu 8044 003 0074 atdalītajai zemes vienībai jābūt reģistrētai zemesgrāmatā bez atsavināšanas un lietu tiesību apgrūtinājumiem.
2. Apmaksāt no pašvaldības Centrālās pārvaldes Nekustamā īpašuma nodaļas 2024.gada budžeta tāmes līdzekļiem izdevumus par:
   1. zemes ierīcības projekta izstrādi 1. punktā noteiktajam nekustamajam īpašumam un zemes vienības daļas īpašuma tiesības reģistrāciju zemesgrāmatā uz pašvaldības vārda- līdz 900,00 EUR;
   2. kompensācijas izmaksu 1. punktā noteiktā nekustamā īpašuma īpašniekam par ielas posma atdalīšanu – līdz 500,00 EUR, paredzot tās samaksu viena mēneša laikā pēc dāvinājuma līguma slēgšanas.
3. Pašvaldības Centrālās pārvaldes Nekustamā īpašuma nodaļai veikt darbības 1. punktā noteiktās zemes vienības daļas ierakstīšanu zemesgrāmatā uz pašvaldības vārda.
4. Pašvaldības Centrālās pārvaldes Juridiskajai un iepirkuma daļai viena mēneša laikā no Iesniedzēja iesnieguma par dāvinājumu saņemšanas sagatavot dāvinājuma līguma projektu par 1. punktā noteiktās zemes vienības daļas iegūšanu pašvaldības īpašumā bez atlīdzības.
5. Pašvaldības domes priekšsēdētājai noslēgt 4. punktā minēto līgumu.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K.Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Iesniedzējam uz e-pastu:

TPN @, NĪN- V.Kukk @ ar e-aplicinājumu; GRN @; IDR @